11001001
<s>11001001 je 15/16. epizoda američke science fiction TV-serije Star Trek: The Next Generation premijerno prikazana 1. februara 1988. godine.</s><s>Radnja prikazuje kako USS Enterprise dolazi u Zvjezdanu bazu na remont, a što William Riker iskoristi kao priliku za relaksirajući posjet holodecku ne znajući da će upravo tada njegov brod naći u nevolji.</s><s>Epizoda je dobila Emmy za najbolji zvuk, a često se među kritičarima navodi kao najbolja u prvoj sezoni serije.</s>

<s>Radnja</s>

<s>Enterprise stiže u Zvjezdanu Bazu 74 s ciljem nadogradnje brodskog računalnog sustava koju će obaviti Bynari, pripadnici vrste koja je životno ovisna o računalima.</s>

<s>Nešto kasnije, Bynari prilagode brodsko računalo da podigne uzbunu.</s><s>Računalo izvijesti o slabljenju magnetskog polja oko warp jezgre koje će dovesti do neminovnog proboja jezgre i uništenja Enterprisea u roku nekoliko minuta.</s><s>Ne mogavši pronaći Picarda i Rikera, Data naredi evakuaciju Enterprisea i njegovo lansiranje u otvoreni svemir izvan Zvjezdane Baze s ciljem zaštite od eksplozije.</s>

<s>Istovremeno, Bynari uspiju namamiti Picarda i Rikera u holodek koristeći se izuzetno privlačnim ženskim hologramom za koji dvojac pogrešno pretpostavi kako se radi o stvarnoj ženi.</s><s>Zabavljajući se u holodeku, Picard i Riker shvate kako je brod napušten te ubrzo otkriju kako je Enterprise otet od strane Bynara.</s><s>Ne želeći da brod padne u neprijateljske ruke, Picard i Riker pokrenu slijed za samouništenje u roku od pet minuta nakon čega se teleportiraju na most, gdje otkriju kako Bynari umiru te odluče isključiti slijed za samouništenje.</s>

<s>Ubrzo se Enterprise nađe u orbiti bynarskog matičnog planeta te se otkrije kako su Bynari nakon snažne eksplozije ostali bez središnjeg računala koje ih je održavalo na životu.</s><s>U nedostatku adekvatnih zamjenskih mehanizam odlučili su oteti Enterprise kako bi se poslužili njegovim središnjim računalom kao privremenom zamjenom.</s>

<s>Shvativši o čemu je riječ, Picard i Riker odluče pomoći Bynarima da spase svoju civilizaciju.</s><s>Nakon što su im pomogli, Picard i Riker se vrate u Zvjezdanu Bazu 74 kako bi ukrcali ostatak posade.</s>

<s>Izvori</s>

<s>Literatura</s>

<s>Vanjske veze</s>

<s>TV-epizode 1988.</s><s>Epizode serije Star Trek: The Next Generation</s>

